open-index/open-wikipedia-markdown huggingface dataset:
Μεταβυζαντινή περίοδος

Η **Μεταβυζαντινή περίοδος** (1453-1821) αρχίζει με την άλωση της Κωνσταντινούπολης από τους Οθωμανούς Τούρκους, η οποία έβαλε τέλος στη ζωή της Βυζαντινής αυτοκρατορίας ως κρατικής οντότητας. Ωστόσο, αυτή η βίαιη τομή ήταν η αρχή για ένα νέο κεφάλαιο στην ιστορία του ελλαδικού χώρου, που χαρακτηρίζεται από την επιβίωση της βυζαντινής κληρονομιάς στους υπόδουλους Έλληνες.

Κύριοι εκφραστές αυτής της περιόδου είναι οι Γεννάδιος Σχολάριος, Αδαμάντιος Κοραής, Θεόδωρος Πουλάκης, Ρήγας Φεραίος και άλλοι.

## Δείτε επίσης
*Πρωτοχριστιανική περίοδος, έως το 330μ.Χ.
*Παλαιοχριστιανική περίοδος, 4ος-7ος αιώνας μ.Χ.
*Μεσοβυζαντινή περίοδος, 7ος αιώνας έως το 1204, οπότε καταλαμβάνεται η Κωνσταντινούπολη από τους Φράγκους.
*Υστεροβυζαντινή περίοδος, 1204-1453

## Παραπομπές


## Εξωτερικοί Σύνδεσμοι
Βυζαντινό & Χριστιανικό Μουσείο / Από το Βυζάντιο στη Νεότερη Εποχή

Κατηγορία:Βυζαντινή ιστορία ανά περίοδο
Ανθίβολο

Το **ανθίβολο** ή **αθίβολο** είναι ζωγραφικό σχέδιο με διάτρητα περιγράμματα που χρησιμοποιούσαν οι Βυζαντινοί ζωγράφοι για να αποτυπώσουν το σχέδιο στην επιφάνεια που ήθελαν να ζωγραφισουν. Επάνω στο ανθίβολο έριχναν καρβουνόσκονη, η οποία περνούσε μέσα από τις τρύπες και έτσι αποτυπωνόταν το σχέδιο του Αγίου. Στη συνέχεια χάρασσαν το σχέδιο με ένα αιχμηρό εργαλείο ώστε να φαίνεται καλύτερα.

Τα ανθίβολα ανήκουν στα εργαλεία της δουλειάς ενός ζωγράφου, όπως τα χρώματα και τα πινέλα, και προορίζονται για την αναπαραγωγή των εικονογραφικών θεμάτων. Αποτελούν τα σχέδια εργασίας των μεταβυζαντινών κυρίως ζωγράφων με ιδιαίτερη διάδοση αρχικά στην Κρήτη και στις ενετοκρατούμενες περιοχές. Η αυξανόμενη ζήτηση των εικόνων αλλά και η διάδοση του χαρτιού ως υλικού σχεδίασης επέβαλλαν σταδιακά τα ανθίβολα στον ευρύτερο ελλαδικό χώρο σε όλα σχεδόν τα σημαντικά κέντρα της μεταβυζαντινής τέχνης.  

Αποτελούν πολύτιμο υλικό που μεταβιβάζεται από ζωγράφο σε ζωγράφο —μέσω πώλησης, ανταλλαγής ή κληρονομιάς— μεταφέροντας την ιδιαίτερη εικονογραφική παράδοση —εικονογραφικούς τύπους και χαρακτηριστικά— από το ένα καλλιτεχνικό εργαστήριο στο άλλο.

Η χρήση του όρου καθιερώθηκε ευρέως τον 18ο αιώνα από τον Διονύσιο εκ Φουρνά στην «Ερμηνεία της Ζωγραφικής τέχνης», η οποία και αποτέλεσε τον βασικό οδηγό ως προς τις τεχνικές κατασκευής και χρήσης των ανθιβόλων.

## Παραπομπές


Κατηγορία:Βυζαντινή τέχνη
Κατηγορία:Αγιογραφία
Κατηγορία:Βυζαντινή ζωγραφική
Ιππόλυτος Βάρελης

Ο **Ιππόλυτος Βάρελης** από την Κρήτη ήταν Έλληνας τυπογράφος του 16ου αιώνα.

Γεννήθηκε στην Κέρκυρα. Ήταν εφημέριος του ελληνικού ναού της Βενετίας. Επιμελήθηκε και εξέδωσε λειτουργικά κείμενα, καθώς διατηρούσε δικό του ελληνικό τυπογραφείο, το οποίο λειτούργησε στο δεύτερο ήμισυ του 16ου αιώνα μεταξύ 1564 και 1580.
## Πηγές
* 

Κατηγορία:Κληρικοί
Κύπελλο Ελλάδος καλαθοσφαίρισης γυναικών 2009-2010

To **Κύπελλο Ελλάδος καλαθοσφαίρισης γυναικών** 2009-2010, ήταν το 15ο κατά σειρά Κύπελλο Ελλάδος καλαθοσφαίρισης γυναικών. Ξεκίνησε στις 11 Οκτωβρίου 2009 με τους αγώνες της πρώτης φάσης και τελείωσε στις 18 Απριλίου 2010 με τον τελικό μεταξύ του Αθηναϊκού και της Φ.Ε.Α. Ν.Φ./Ν.Χ.. Τον τίτλο κατέκτησε για πρώτη φορά στην ιστορία της η ομάδα του Αθηναϊκού.

## Α' φάση

Οι αγώνες της πρώτης φάσης διεξήχθησαν στις 11 Οκτωβρίου 2009.

## Β' φάση

Οι αγώνες της δεύτερης φάσης διεξήχθησαν στις 20 Οκτωβρίου (Παγκράτι-Απ. Πτολεμαϊδας και Αστέρας Εξ.-Χανιά), 21 Οκτωβρίου (όλοι οι άλλοι αγώνες) και 22 Οκτωβρίου (Αναγ. Ρυσίου-Εσπερίδες) 2009. 
Χωρίς αγώνα προκρίθηκε η **[[Α.Σ. Ολυμπιάδα Λάρισας|Ολυμπιάδα Λάρισας]]**

## Γ' φάση

Οι αγώνες της τρίτης φάσης διεξήχθησαν στις 27 Οκτωβρίου (οι πέντε αγώνες) και 11 Νοεμβρίου (Κρόνος Αγ. Δημ.-ΠΑΟ) 2009. 

## Προημιτελικοί

Οι αγώνες της τέταρτης φάσης διεξήχθησαν στις 4 Νοεμβρίου (Πανιώνιος-Εσπερίδες και Αθηναϊκός-Χανιά που δεν έγινε), 11 Νοεμβρίου (Απ. Πτολεμαΐδας-Παναθλητικός) και στις 18 Νοεμβρίου (Παναθηναϊκός-ΦΕΑ) 2009

*** ** Τα Χανιά δε μπόρεσαν να μεταβούν στο Βύρωνα λόγω οικονομικών προβλημάτων. 

## Τελική φάση, Βέροια

Το φάιναλ 4 διεξήχθη στη Βέροια το διήμερο 17 και 18 Απριλίου 2010

### Ημιτελικοί

### Μικρός Τελικός

### Μεγάλος Τελικός

**Τελική κατάταξη**

## Ο κυπελλούχος

## Σημειώσεις


## Εξωτερικοί σύνδεσμοι
*Ελληνική Ομοσπονδία Καλαθοσφαίρισης

Γυναικων 2009 2010
Κατηγορία:Καλαθοσφαίριση το 2009
Κατηγορία:Καλαθοσφαίριση το 2010
Τρεμετουσιά

Η **Τρεμετουσιά** () είναι χωριό στην ανατολική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Λάρνακας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Δείτε επίσης
* Επισκοπή Τριμυθούντος

## Παραπομπές


## Πηγές
*

Κατηγορία:Κοινότητες της Επαρχίας Λάρνακας
Μιχαήλ Κατσίμπαλης

Ο **Μιχαήλ Κατσίμπαλης** ήταν αθηναϊκή φυσιογνωμία και μεγάλος Έλληνας ευεργέτης του 19ου αιώνα.

Γεννήθηκε στα μέσα του 19ου αιώνα. Εν καιρώ ζωής έδειξε σημαντική ευεργετική και φιλανθρωπική κοινωνική δράση μέχρι αλτρουϊσμού. Βάπτισε πάνω από 950 παιδιά, στεφάνωσε πάνω από 280 ζευγάρια, προίκισε άπορα κορίτσια ενώ ούτε πολιτευόμενος ήταν ούτε έβαλε υποψηφιότητα βουλευτή. Από δική του πρωτοβουλία μοίραζε στις απόκεντρες συνοικίες της πόλης χρηματικά βοηθήματα, πουκάμισα στους φυλακισμένους, ενώ έδινε μηνιαία βοηθήματα, φάρμακα και άλλα βοηθήματα στους φτωχούς.  Υπήρξε ιδρυτής της «Σχολής των Απόρων Παίδων» και του «Εθνικού Δεσμού». 

Ανακηρύχτηκε Μέγας Ευεργέτης από τον Σύλλογο Παρνασσό, τις Σχολές των Απόρων Παίδων Αθηνών, Καλαμάτας, Σύρου και πολλών άλλων πόλεων. Υπήρξε αλληλοδιαδόχως ιδρυτής, ευεργέτης, δωρητής, πρόεδρος, σύμβουλος και επίτιμο μέλος σε περισσότερους από 86 συλλόγους. 

Υπήρξε τόσο δημοφιλής, που εκλέχτηκε δύο φορές δημοτικός σύμβουλος, το 1891 και το 1895 χωρίς να βάλει υποψηφιότητα. 

## Πηγές
* 

Κατηγορία:Έλληνες ευεργέτες
Κωνσταντίνος Ωρολογάς

Ο **Κωνσταντίνος Ωρολογάς** (1818 - 1893) ήταν οπλαρχηγός από τη Σάμο.

Γεννήθηκε στο Μαραθόκαμπο το 1818. Πατέρας του ήταν ο Μανουήλ Ωρολογάς, υπασπιστής του Λυκούργου Λογοθέτη. Η μητέρα του ήταν από την ηρωϊκή οικογένεια του Καπετάν Σταμάτη Γεωργιάδη. 

Γράμματα έμαθε μόνο λίγα. Μέχρι το 1854 διετέλεσε γραμματέας του Τοποτηρητή, και λόγω των υπηρεσιών του τιμήθηκε με τον αργυρό Σταυρό του Σωτήρα. Επί της ηγεμονίας του Ιωάννη Γκίκα έγινε Εφέτης και αργότερα πρωτοδίκης. Καταδίωξε αποτελεσματικά και εξόντωσε την ληστοπειρατεία στα παράλια του Αιγαίου και διορίστηκε μόνιμος οπλαρχηγός της Ηγεμονίας, ενώ τιμήθηκε με τούρκικο αυτοκρατορικό παράσημο. Το 1866 έπεσε θύμα ραδιουργίας και εξορίστηκε στη Βυρητό, επέστρεψε όμως σύντομα στην πατρίδα του. 

Υπηρέτησε σε διάφορα υπουργεία και εκλέχτηκε πολλές φορές πληρεξούσιος. 

Πέθανε το Ιούνιο του 1893 και κηδεύτηκε στη Σάμο.

## Πηγές
* 

Κατηγορία:Έλληνες δικαστικοί
Κατηγορία:Έλληνες πληρεξούσιοι
Αλκιβιάδης Κρασσάς

Ο **Αλκιβιάδης Κρασσάς** (1840-1912) ήταν Έλληνας διαπρεπής νομομαθής, συγγραφέας και καθηγητής πανεπιστημίου.

Γεννήθηκε στο Ναύπλιο το 1840 και ήταν από σημαντική οικογένεια. Έλαβε λεπτή και επιμελημένη ανατροφή. Σχολείο πήγε στην Αθήνα και ήταν άριστος μαθητής. Εγγράφηκε στη Νομική Σχολή του Εθνικού Πανεπιστημίου και μετά από διετείς σπουδές μετέβη στη Χαϊδελβέργη της Γερμανίας, όπου επιδόθηκε στη σπουδή του Ρωμαϊκού Δικαίου. Συνέχισε τις σπουδές του στο Παρίσι και επέστρεψε στην Αθήνα το 1862. Αρχικά άσκησε το επάγγελμα του δικηγόρου, και νεότατος έγινε υφηγητής του Ρωμαϊκού Δικαίου στο Πανεπιστήμιο. Το 1867 διορίστηκε πρωτοδίκης στην Αθήνα, και μετά από δύο χρόνια αντιεισαγγελέας στο Εφετείο των Αθηνών. Το 1878 ορίστηκε έκτακτος καθηγητής του Πανεπιστημίου Αθηνών, και συνέχισε να εργάζεται σε αυτό έως το 1910, όταν παραιτήθηκε εξαιτίας διαφωνίας που είχε με τη βασιλική οικογένεια. Ακόμη, κατά το ακαδημαϊκό έτος 1899-1900 διετέλεσε πρύτανης του Πανεπιστημίου. 

Έγραψε σημαντικά νομικά έργα, το «Κληρονομικό Δίκαιο» και το «Οικογενειακό Δίκαιο», καθώς και το «Σύστημα Αστικού Δικαίου». 

Απεβίωσε στην Αθήνα στις 15 Απριλίου 1912, έπειτα από χρόνια καρδιακή νόσο, όντας βραβευμένος με το παράσημο του Ανώτερου Ταξιάρχη. 

## Παραπομπές


## Πηγές
* 

Κατηγορία:Έλληνες δικηγόροι του 19ου αιώνα
Κατηγορία:Έλληνες νομικοί
Κατηγορία:Έλληνες συγγραφείς του 20ού αιώνα
Κατηγορία:Καθηγητές νομικής Αθηνών
Οδυσσέας Πετρόπουλος

Ο **Οδυσσέας Πετρόπουλος** (1840-28 Ιουνίου 1891) ήταν Έλληνας πολιτικός του 19ου αιώνα. 
## Βιογραφία
Γεννήθηκε στην Άμφισσα το 1840. Το γένος του ήταν από αρχαία και σημαντική οικογένεια της Άμφισσας. Παππούς του ήταν ο Δημήτριος, πατέρας του ο Γεώργιος. 

Πήγε σχολείο και μετά μπήκε στην υπηρεσία της Εθνικής Τράπεζας. Σύντομα στράφηκε στην πολιτική και με την προτροπή του Κεχαγιά και των πολιτικών φίλων του πατέρα του έβαλε υποψηφιότητα και εκλέχτηκε πανηγυρικά Δήμαρχος Άμφισσας. Αναμόρφωσε και εκσυγχρόνισε την πόλη της Άμφισσας, την αγορά και τους δρόμους.  Εκλέχτηκε βουλευτής και διετέλεσε πρώτος αντιπρόεδρος της Βουλής. Απεβίωσε ξαφνικά στις 28 Ιουνίου στην Άμφισσα, ενώ προετοιμαζόταν για τις δημοτικές εκλογές του 1891.

## Πηγές
* 

Κατηγορία:Βουλευτές Φωκίδας
Κατηγορία:Δήμαρχοι Άμφισσας
Καίσαρ Ρώμας

Ο **Καίσαρ Ρώμας** ήταν Έλληνας στρατιωτικός και πολιτικός του 19ου αιώνα. Γεννήθηκε στα τελευταία έτη της Ελληνικής Επανάστασης. Πατέρας του ήταν ο κόμης Κανδιανός Ρώμας. Μετέβη στην Αθήνα και εγκαταστάθηκε στο σπίτι του θείου του και Συμβούλου της Επικρατείας Γεώργιο, όπου και γράφτηκε στη Στρατιωτική Σχολή. Σε ηλικία 23 χρονών έγινε αξιωματικός του μηχανικού. Πήγε στο Παρίσι και συνέχισε τις σπουδές του, ενώ επιδόθηκε και σε αρχαιολογικές και αρχιτεκτονικές μελέτες. Επέστρεψε με βαθμό υπολοχαγού των γενικών επιτελών. Δίδαξε ως καθηγητής στην Στρατιωτική Σχολή και έγινε Διαγγελέας του Όθωνα, τον οποίο συνόδευσε μετά την έξωσή του στο Μόναχο και παρέμεινε εκεί για αρκετό καιρό. Επέστρεψε από το Μόναχο και ζήτησε την αποστρατεία του με βαθμό ταγματάρχη. Έβαλε υποψηφιότητα στις εκλογές του 1892 και εκλέχτηκε βουλευτής Ζακύνθου, απεβίωσε όμως ξαφνικά λίγες μέρες μετά την εκλογή του.

## Πηγές
* 

Κατηγορία:Έλληνες αξιωματικοί του μηχανικού
Κατηγορία:Βουλευτές Ζακύνθου
Καισαρ
Δημήτριος Παρασκευάς

Ο **Δημήτριος Παρασκευάς** (1824-1892) ήταν Έλληνας ιατρός και πολιτικός του 19ου αιώνα. 
## Βιογραφία
Γεννήθηκε στην Ύδρα το 1824. Ο πατέρας του ήταν από την Κυδωνία, η μητέρα του από τη Σύρο. Πήγε στο Γυμνάσιο στο οποίο δίδασκαν οι δάσκαλοι του γένους Νεόφυτος Βάμβας και Γεώργιος Σουρίας. Συνέχισε τη μόρφωσή του στο Πανεπιστήμιο της Πίζας όπου σπούδασε ιατρική. Επέστρεψε στη Σύρο και διορίστηκε ιατρός το 1852 στο εκεί Νοσοκομείο. Οι υπηρεσίες του ήταν πολύτιμες και διακρίθηκε με αυταπάρνηση στον λοιμό της χολέρας. Τιμήθηκε με τον αργυρό Σταυρό του Σωτήρα από την Ελληνική Κυβέρνηση. Επίσης του απονεμήθηκε το παράσημο της Αγίας Άννας από τον αυτοκράτορα της Ρωσίας για τη φιλάνθρωπη περίθαλψη των ρώσων στρατιωτών της Σύρου. 

Από το 1853 εκλεγόταν συνέχεια δημοτικός σύμβουλος. Με δική του πρωτοβουλία ιδρύθηκαν στη Σύρο το Θέατρο, η Λέσχη του Υγειονομείου κλπ. Χρημάτισε σύμβουλος του εκεί υποκαταστήματος της Εθνικής Τράπεζας και της Ατμοπλοϊκής Εταιρείας. Εκλέχτηκε βουλευτής Σύρου το 1882 και ξανά το 1892, όταν και απεβίωσε.
## Πηγές
* 

Κατηγορία:Έλληνες ιατροί του 19ου αιώνα
Κατηγορία:Βουλευτές Σύρου
Μικτός αριθμός

Στην αριθμητική, **μεικτός αριθμός** (ή **μεικτό κλάσμα**) είναι ένας πραγματικός αριθμός που που είναι το άθροισμα ενός ακεραίου αριθμού και ενός γνησίου κλάσματος, που γράφεται με συνένωση των δύο (αντί για πρόσθεση). Για παράδειγμα, το 3½ είναι ένα μεικτό κλάσμα που είναι ίσο με 3 + ½ = 3.5.

Αυτός ο τρόπος γραφής μπορεί να προκαλέσει σύγχυση, δεδομένου ότι συνήθως αυτή η παράθεση των δύο αριθμών υποδηλώνει πολλαπλασιασμό.

## Δείτε επίσης
* Κλάσμα
* Ακέραιος αριθμός

Κατηγορία:Αριθμητική
Βρύο

[μικρογραφία|Βρύα σε δασώδη κήπο στο [Κυότο]]

**Βρύο** είναι το σχετικά μικρό και απλό φυτό, που διαθέτει ριζοειδή και αναπαράγεται με σπόρια, εκβλάστηση και αναγέννηση από αποκομμένα φύλλα, ενώ δεν διαθέτει άνθη και καρπούς. Συνήθως τα βρύα είναι πράσινα, ζουν στην ξηρά και δεν διαθέτουν σύστημα μεταφοράς νερού και θρεπτικών συστατικών. Τα βρύα πλέον ταυτίζονται με τη συνομοταξία των ***βρυόφυτων***· παλιότερα σε αυτήν τη συνομοταξία εντάσσονταν και άλλες ομάδες φυτών. Τα βρύα περιλαμβάνουν 14.000 με 15.000 είδη.

Τα ριζοειδή είναι μέρη του φυτού με πάχος ένα κύτταρο και βοηθούν στη σταθεροποίηση του φυτού και την απορρόφηση νερού. Τα βρύα ευδοκιμούν σε βράχους, στο έδαφος, σε πεσμένους κορμούς δέντρων. Συνήθως εντοπίζονται σε κρύα και υγρά περιβάλλοντα, όπως δάση, βάλτοι και ρυάκια. Έχουν εντοπιστεί βρύα στους πόλους και στις ερήμους, στις οποίες σχηματίζουν αμμοθίνες σταθεροποιώντας την άμμο.

## Πηγές

* 

## Εξωτερικοί σύνδεσμοι
* 
* 


Κατηγορία:Κυτταρίνη
Γεώργιος Πετρόπουλος

Ο **Γεώργιος Πετρόπουλος** ήταν Έλληνας αγωνιστής του 1821 και πολιτικός του νεοσύστατου Ελληνικού Κράτους. Πατέρας του ήταν ο Δημήτριος. Χρημάτισε δημογέροντας της Επαρχίας Σαλώνων και Μαλανδρίνου, επανειλημμένα αντιπροσώπευσε την επαρχία του ως πληρεξούσιος στις Συνελεύσεις στο Άργος και στην Αθήνα, και κατόπιν ως βουλευτής της επαρχίας του.
## Πηγές
* 

Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Βουλευτές Φωκίδας
Αργύριος Καραμπατάκης

Ο **Αργύριος Καραμπατάκης** ήταν οπλαρχηγός της Ελληνικής Επανάστασης του 1821 από τον  Κοπανό Ημαθίας.

## Βιογραφικά στοιχεία

Ο Αργύριος Καραμπατάκης γεννήθηκε στα τέλη του 19ου αιώνα στον Κοπανό Ημαθίας. Το 1822 μαζί με τον συντοπίτη του, οπλαρχηγό Τσέρνο Πέτρη, περιόδευσαν στα χωριά του κάμπου της Ημαθίας, προκειμένου να στρατολογήσουν άνδρες για την επανάσταση της Νάουσας. Συγκεκριμένα, στο σώμα του κατατάχθηκαν άνδρες από τα χωριά Κοπανός, Χαρίεσσα (Κάτω Κοπανός), Άγιος Γεώργιος (Γιάντσιστα), Αγγελοχώρι (Βέστιστα) και Ζερβοχώρι. Κατά το ξέσπασμα της επανάστασης στη Νάουσα, το Μάρτιο του 1822, επικεφαλής σώματος, συνεργάστηκε με τα σώματα των Τσέρνο Πέτρη και Καραμήτσου (από τη Βλάστη Εορδαίας) με αποστολή τη φύλαξη της πλαγιάς της Γάστρας, από τις πηγές έως το ύψος της Καραγίδας. Απόγονός του (πιθανόν δισέγγοννος) ήταν ο Μακεδονομάχος Δημήτριος (Μήτσης) Καραμπατάκης που διατέλεσε μεταξύ άλλων, εφοροεπίτροπος των Ελληνικών σχολείων της περιοχής του Κοπανού.

## Αναφορές
* Επισκοπική Προσωπογραφία της Μητροπόλεως Βεροίας και Ναούσης κατά την περίοδο της Οθωμανοκρατίας, 1430-1912, Αθανάσιος Γ. Βουδούρης, Θεσσαλονίκη 2008
* Από το βιβλίο του Ιωάννη Χολέβα, Οι Έλληνες σλαβόφωνοι της Μακεδονίας, εκδόσεις Πελασγός, 1999
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 30
* Ιστορικό Αρχείο του Υπουργείου των Εξωτερικών, Φάκελος 1905 ΑΑΚ/ΚΔ΄, 22 Ιανουαρίου 1905.

Κατηγορία:Οπλαρχηγοί του 1821
Ιωάννης Πετρόπουλος

Ο **Ιωάννης Πετρόπουλος** (1835-1893) ήταν Έλληνας προξενικός υπάλληλος και τραπεζικός του 19ου αιώνα. Γεννήθηκε στην Άμφισσα το 1835. Το γένος του ήταν από αρχαία και σημαντική οικογένεια της Άμφισσας. Παππούς του ήταν ο Δημήτριος, πατέρας του ο Γεώργιος. Ήταν μεγαλύτερος αδερφός του Οδυσσέα. Πήγε σχολείο στην Αθήνα και διορίστηκε προξενικός υπάλληλος στην Βιέννη. Διετέλεσε αργότερα διευθυντής του υποκαταστήματος της Εθνικής Τράπεζας, για είκοσι χρόνια μέχρι το 1892 όταν συνταξιοδοτήθηκε. Προτάθηκε από την επαρχία του ως βουλευτής Παρνασίδος στην θέση του αιφνιδίως θανόντος αδερφού του Οδυσσέα, αλλά ατυχώς πέθανε και αυτός το 1893 από σοβαρή ασθένεια. Τιμήθηκε με το παράσημο του Σωτήρα για τις δημόσιες υπηρεσίες του.
## Πηγές
* 

Κατηγορία:Έλληνες πολιτικοί-επέκταση
Κατηγορία:Βουλευτές Παρνασσίδος
Δημήτριος Πετρόπουλος

Ο **Δημήτριος Πετρόπουλος** ήταν προύχοντας και προεστός των Σαλώνων. Οι Τούρκοι τον δηλητηρίασαν λόγω των φιλελεύθερων αισθημάτων του, των πατριωτικών του δράσεων και της ισχύος που είχε αποκτήσει.

## Πηγές
* 
* 

Κατηγορία:Πρόκριτοι
Δημοκρατική Συμμαχία

Η **Δημοκρατική Συμμαχία** (**ΔΗ.ΣΥ.**) ήταν φιλελεύθερο ελληνικό πολιτικό κόμμα, που ιδρύθηκε το 2010 από την Ντόρα Μπακογιάννη. Την περίοδο 2010-2012 εκπροσωπήθηκε στη Βουλή των Ελλήνων και στο Ευρωπαϊκό Κοινοβούλιο στην ομάδα των Φιλελευθέρων και Δημοκρατών.

Το 2012 ανέστειλε τη λειτουργία του, προσχωρώντας στη Νέα Δημοκρατία.

## Ιστορικό
Η Δημοκρατική Συμμαχία ιδρύθηκε στις 21 Νοεμβρίου 2010 από την πρώην υπουργό των κυβερνήσεων της Νέας Δημοκρατίας Ντόρα Μπακογιάννη, η οποία λίγους μήνες νωρίτερα, είχε τεθεί εκτός κόμματος, καθώς είχε ψηφίσει τη δανειακή σύμβαση με την Ευρωζώνη και το Διεθνές Νομισματικό Ταμείο, εναντιούμενη στην κομματική πειθαρχία που είχε επιβάλει στους βουλευτές ο πρόεδρος του κόμματος Αντώνης Σαμαράς. Η ιδρυτική εκδήλωση έλαβε χώρα στο θέατρο Badminton, παρουσία περίπου 5.000 ατόμων. Στο κόμμα προσχώρησαν οι πρώην υπουργοί των κυβερνήσεων της ΝΔ και ανεξάρτητοι βουλευτές Χρήστος Μαρκογιαννάκης και Κώστας Κιλτίδης, ο ανεξάρτητος ευρωβουλευτής Θεόδωρος Σκυλακάκης καθώς και πρώην μέλη της Νέας Δημοκρατίας.

Ο βουλευτής Ηρακλείου Λευτέρης Αυγενάκης που εκφράστηκε θετικά για το νέο κόμμα διαγράφηκε από τη Νέα Δημοκρατία, ενώ ο βουλευτής Ηλείας Γιώργος Κοντογιάννης ανεξαρτητοποιήθηκε καταγγέλλοντας την ηγεσία του κόμματος. Λίγες ημέρες αργότερα, αμφότεροι προσχώρησαν στη Δημοκρατική Συμμαχία.

Τον Μάιο του 2011 πραγματοποιήθηκε το ιδρυτικό συνέδριο της Δημοκρατικής Συμμαχίας. Στο συνέδριο ψηφίστηκε το καταστατικό και οι πολιτικές θέσεις του κόμματος, καθώς και  η Κεντρική Επιτροπή. Πρόεδρος εξελέγη η Μπακογιάννη.

Ένα μήνα αργότερα, ο Κιλτίδης ανακοίνωσε την αποχώρησή του από τη Δημοκρατική Συμμαχία.

Τον Νοέμβριο του ίδιου έτους η Δημοκρατική Συμμαχία εντάχθηκε στο Ευρωπαϊκό Φιλελεύθερο Δημοκρατικό και Μεταρρυθμιστικό Κόμμα.

Το 2012, εν όψει των εκλογών του Μαΐιου, η Δημοκρατική Συμμαχία ενισχύθηκε με προσχωρήσεις στελεχών από τη Φιλελεύθερη Συμμαχία. Ωστόσο, κατετάγη στη δέκατη θέση, με ποσοστό 2,55% και δεν κατάφερε να εκλέξει βουλευτή.

Μετά την αποτυχία σχηματισμού κυβέρνησης και την προκήρυξη εκλογών για τον Ιούνιο η Δημοκρατική Συμμαχία συμμετείχε σε διαβουλεύσεις για την εκλογική συνεργασία των φιλελεύθερων κομμάτων (Δημιουργία, ξανά!, Δράση, Φιλελεύθερη Συμμαχία). Αρχικά, υπήρξε συμφωνία για κοινή κάθοδο του κόμματος  με τη Δράση και της Φιλελεύθερη Συμμαχία. Ωστόσο, η Δημοκρατική Συμμαχία συμπορεύτηκε με τη Νέα Δημοκρατία. Προκειμένου να μπορέσει η Νέα Δημοκρατία να κρατήσει το όφελος των 50 εδρών που προβλέπεται από τον εκλογικό νόμο σε περίπτωση που εκλεγεί πρώτο κόμμα, το Πολιτικό Συμβούλιο της Δημοκρατικής Συμμαχίας αποφάσισε την αναστολή λειτουργίας του κόμματος, με τα περισσότερα μέλη της να εντάσσονται στη Νέα Δημοκρατία.

Την ίδια ημέρα, ο Σκυλακάκης διαφωνώντας με την απόφαση για προσχώρηση στη Νέα Δημοκρατία, αποχώρησε από το κόμμα συνεχίζοντας ως ανεξάρτητος.

## Αποτελέσματα εκλογών
### Βουλή των Ελλήνων

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πρώην φιλελεύθερα κόμματα στην Ελλάδα
Δήμος Λουτρακίου-Περαχώρας-Αγίων Θεοδώρων

μικρογραφία|'''Λουτράκι'''
μικρογραφία|'''Λουτράκι'''
[μικρογραφία|'''[Γέφυρα Ισθμού**]]
[[Αρχείο:20190505 232agios patapios.jpg|μικρογραφία|**Ιερά Μονή Προφήτη Ηλία**]]
Ο **Δήμος Λουτρακίου−Περαχώρας−Αγίων Θεοδώρων** είναι Δήμος της [[Περιφερειακή Ενότητα Κορινθίας|Περιφερειακής Ενότητας Κορινθίας]], στην [[Περιφέρεια Πελοποννήσου]], που συστάθηκε το 2010 με το [[Πρόγραμμα «Καλλικράτης»]] και λειτουργεί από τη 01-01-2011, από τη συνένωση των προϋπαρχόντων Δήμων, [[Δήμος Λουτρακίου-Περαχώρας]], που είχε συσταθεί το 1997, με το [[Σχέδιο «Καποδίστριας»]] και [[Δήμος Αγίων Θεοδώρων]], που προϋπήρχε και δεν είχε καμία μεταβολή το 1997, με το Σχέδιο «Καποδίστριας» και λειτούργησαν από τη 01-01-1999, μέχρι τις 31-12-2010. Έδρα του Δήμου είναι το [[Λουτράκι]]. Μέχρι τις 29-01-2014, ονομαζόταν **Δήμος Λουτρακίου-Αγίων Θεοδώρων**.

== Διοικητική διαίρεση ==


=== Δημοτική Ενότητα Λουτρακίου - Περαχώρας ===


=== Δημοτική Ενότητα Αγίων Θεοδώρων ===


== Διοικητικές μεταβολές ==

* **Ε.Ε.Τ.Α.Α. - Διοικητικές μεταβολές - Δήμος Λουτρακίου-Περαχώρας-Αγίων Θεοδώρων''' (εξωτερικός σύνδεσμος)

## Διατελέσαντες δήμαρχοι
Σημερινός δήμαρχος είναι ο Γιώργος Γκιώνης, από το 2014, ο οποίος επανεξελέγη το 2023 με ποσοστό 46,59%.

## Παραπομπές


## Χάρτης


Κατηγορία:Δήμοι της Περιφέρειας Πελοποννήσου
Δήμος Βέλου-Βόχας

[μικρογραφία|'''Παραλία [Βραχάτι|Βραχατίου**]]
Ο **Δήμος Βέλου-Βόχας** είναι Δήμος της [[Περιφερειακή Ενότητα Κορινθίας|Περιφερειακής Ενότητας Κορινθίας]], στην  [[Περιφέρεια Πελοποννήσου]], που συστάθηκε το 2010 με το [[Πρόγραμμα «Καλλικράτης»]] και λειτουργεί από 01.01.2011, από τη συνένωση των προϋπαρχόντων δήμων, ''[[Δήμος Βέλου]]'' και ''[[Δήμος Βόχας]]'', που είχαν συσταθεί το 1997, με το [[Σχέδιο «Καποδίστριας»]] και λειτούργησαν από 01.01.1999, μέχρι 31.12.2010. Έδρα του Δήμου είναι το [[Ζευγολατιό Κορινθίας|Ζευγολατειό]] και σημαντικό παραθεριστικό κέντρο είναι το [[Βραχάτι]].

== Διοικητική διαίρεση ==

=== Δήμος Βέλου-Βόχας ===


=== Δημοτική Ενότητα Βέλου ===


=== Δημοτική Ενότητα Βόχας ===


== Διοικητικές μεταβολές ==

* **Ε.Ε.Τ.Α.Α. - Διοικητικές μεταβολές - Δήμος Βέλου-Βόχας** (εξωτερικός σύνδεσμος)
* **Ε.Ε.Τ.Α.Α. - Διοικητικές μεταβολές - Δήμος Βέλου** (εξωτερικός σύνδεσμος)
* **Ε.Ε.Τ.Α.Α. - Διοικητικές μεταβολές - Δήμος Βόχας''' (εξωτερικός σύνδεσμος)

## Διατελέσαντες δήμαρχοι
Από το 2024 δήμαρχος είναι ο Αθανάσιος Μανάβης, ο οποίος εξελέγη το 2023 με ποσοστό 45,3% έναντι 42,4 για τον Αννίβα Παπακυριάκο, δήμαρχο από το 2011.

## Παραπομπές


## Χάρτης


Κατηγορία:Τοπική Αυτοδιοίκηση
Κατηγορία:Δήμοι της Περιφέρειας Πελοποννήσου
Αχιλλεύς Λογιώτατος

Ο **Αχιλλέας Λογιώτατος** (1847-1896) ήταν Έλληνας πολιτικός. 

## Βιογραφία
Γεννήθηκε το 1847 στη Λάρισα. Η καταγωγή του ήταν από σπουδαία οικογένεια. Αφού πήγε σχολείο στην Αθήνα, παρακολούθησε για δύο χρόνια τα μαθήματα στο Πανεπιστήμιο. Συνέχισε στο Βίρτσμπουργκ της Βαυαρίας, όπου σπούδασε ιατρική. Από εκεί συνέχισε στη Βιέννη, όπου διέπρεψε ενάμισι έτος. Επέστρεψε στη Λάρισα το 1870 και εξάσκησε το ιατρικό επάγγελμα. Διέπρεψε ως επιστήμονας και φιλάνθρωπος.  

Εκλέχτηκε βουλευτής το 1888 με μεγάλη πλειοψηφία. Αργότερα (1895) εκλέχτηκε επίσης δήμαρχος Λαρίσης, δεν μπόρεσε όμως να διατελέσει, διότι πέθανε από καρδιακή προσβολή στις 4 Φεβρουαρίου 1896, ενώ ανάρρωνε από εγκεφαλικό. Η Κυβέρνηση τίμησε το έργο του με την μετά θάνατον απονομή του Σταυρού του Σωτήρα. Το ίδιο μετάλλιο του είχε προταθεί και εν ζωή το 1884, ο Λογιώτατος όμως από λόγους μετριοφροσύνης το είχε απορρίψει.

Η κόρη του Ιουλία ήταν παντρεμένη με τον Μιχαήλ Σάπκα.

## Παραπομπές


## Πηγές
* 

Κατηγορία:Βουλευτές Λάρισας
Κατηγορία:Δήμαρχοι Λαρισαίων
Δήμος Κορινθίων

[μικρογραφία|'''Ο [Κορινθιακός κόλπος|Κορινθιακός Κόλπος και η Κόρινθος**]]
[[Αρχείο:Corinthos Canal.JPG|μικρογραφία|**Διώρυγα Κορίνθου**]]
[[Αρχείο:Archaeological site of Corinth, entrance, 202776.jpg|μικρογραφία|**Αρχαιολογικός χώρος Αρχαίας Κορίνθου**]]
[[Αρχείο:2007 Greece Acrocorinth & Ancient Corinth 01.jpg|μικρογραφία|**Η Αρχαία Κόρινθος και στο βάθος το κάστρο Ακροκόρινθος**]]
[[Αρχείο:Chiliomodi aerial (cropped).jpg|μικρογραφία|**Χιλιομόδι**]]
Ο **Δήμος Κορινθίων** είναι δήμος της [[Περιφερειακή Ενότητα Κορινθίας|Περιφερειακής Ενότητας Κορινθίας]] της [[Περιφέρεια Πελοποννήσου|Περιφέρειας Πελοποννήσου]], που συστάθηκε το 2010 με το [[Πρόγραμμα «Καλλικράτης»|Πρόγραμμα Καλλικράτης]] και λειτουργεί από την 1η Ιανουαρίου 2011. Αποτελεί συνένωση των πέντε προϋπαρχόντων δήμων [[Δήμος Κορινθίων (πρόγραμμα Καποδίστριας)|Κορινθίων]], [[Δήμος Άσσου-Λεχαίου|Άσσου–Λεχαίου]], [[Δήμος Σαρωνικού Κορινθίας|Σαρωνικού]], [[Δήμος Σολυγείας|Σολυγείας]] και [[Δήμος Τενέας|Τενέας]], οι οποίοι είχαν συσταθεί το 1997 με το [[Σχέδιο «Καποδίστριας»|Σχέδιο Καποδίστριας]] και λειτούργησαν από την 1 Ιανουαρίου 1999 έως την 31 Δεκεμβρίου 2010. Έδρα του δήμου είναι η [[Κόρινθος]].

== Διοικητικές μεταβολές ==

* **Ε.Ε.Τ.Α.Α. - Διοικητικές μεταβολές - Δήμος Κορινθίων** (εξωτερικός σύνδεσμος)

== Διατελέσαντες Δήμαρχοι ==

* **Ε.Ε.Τ.Α.Α. - Δημοτικές Εκλογές - Δήμος Κορινθίων''' (εξωτερικός σύνδεσμος)

## Διοικητική διαίρεση

Τον Δήμο Κορινθίων αποτελούν πέντε δημοτικές ενότητες: η Δημοτική Ενότητα Κορινθίων (πρώην Δήμος Κορινθίων), η Δημοτική Ενότητα Άσσου–Λεχαίου (πρώην Δήμος Άσσου–Λεχαίου), η Δημοτική Ενότητα Σαρωνικού (πρώην Δήμος Σαρωνικού), η Δημοτική Ενότητα Σολυγείας (πρώην Δήμος Σολυγείας) και η Δημοτική Ενότητα Τενέας (πρώην Δήμος Τενέας).

### Δημοτική Ενότητα Κορινθίων

### Δημοτική Ενότητα Άσσου–Λεχαίου

### Δημοτική Ενότητα Σαρωνικού

### Δημοτική Ενότητα Σολυγείας

### Δημοτική Ενότητα Τενέας

## Δήμαρχοι Κορινθίων

## Παραπομπές


## Χάρτης


*
Δήμος Αλιάρτου–Θεσπιέων

Ο **Δήμος Αλιάρτου – Θεσπιέων** είναι δήμος της Περιφέρειας Στερεάς Ελλάδας ο οποίος συστάθηκε με τον «Καλλικράτη» και προέκυψε από την συνένωση των προϋπαρχόντων δήμων Αλιάρτου και Θεσπιέων. Το 2014 ο δήμος μετονομάστηκε σε Δήμο Αλιάρτου - Θεσπιέων. Έδρα του έχει οριστεί η Αλίαρτος. Το 2012 ορίστηκε ως ιστορική έδρα του δήμου η Άσκρη.

Η έκταση του νέου δήμου είναι 256,89 τ.χλμ. και ο πληθυσμός 8.774 κάτοικοι, σύμφωνα με την απογραφή του 2021.

## Πληθυσμός
Ο πληθυσμός σύμφωνα με την τελευταία απογραφή του 2021 παρουσιάζει μειωτικές τάσεις από το 2011 (-19,4%).

## Δημοτικές Ενότητες
### Δημοτική Ενότητα Αλιάρτου
: ** [[Δημοτική Κοινότητα Αλιάρτου Βοιωτίας|Δημοτική Κοινότητα Αλιάρτου]] ** [ 4.847 ]
::* η Αλίαρτος [ 4.402 ]
::* το Μάζι [ 445 ]
: ** [[Δημοτική Κοινότητα Ευαγγελιστρίας Βοιωτίας|Δημοτική Κοινότητα Ευαγγελιστρίας]] ** [ 207 ]
::* η Ευαγγελίστρια [ 191 ]
::* η Μονή Ευαγγελιστρίας [ 16 ]
: ** Δημοτική Κοινότητα Πέτρας  ** -- η Πέτρα [ 347 ]
: ** Δημοτική Κοινότητα Σωληναρίου  ** -- το Σωληνάρι [ 340 ]
: ** Δημοτική Κοινότητα Υψηλάντου  ** -- ο Υψηλάντης [ 353 ]

### Δημοτική Ενότητα Θεσπιέων
: ** Δημοτική Κοινότητα Θεσπιών  ** –- οι Θεσπιές [ 1.139 ]
: ** Δημοτική Κοινότητα Άσκρης  ** -- η Άσκρη [ 622 ]
: ** Δημοτική Κοινότητα Λεονταρίου  ** -- το Λεοντάρι [ 904 ]
: ** Δημοτική Κοινότητα Μαυρομματίου  ** -- το Μαυρομμάτι [ 1.847 ]
: ** Δημοτική Κοινότητα Νεοχωρίου Θεσπιών  ** -- Νεοχώρι [ 281 ]

## Δήμαρχοι Αλιάρτου-Θεσπιέων

## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
* ΕΛ.ΣΤΑΤ. Αποτελέσματα Απογραφής Πληθυσμού-Κατοικιών 2011

## Βιβλιογραφία
* Βιβλίο (2016): "Βοιωτοί στην Αμερική", (Γ.Ε. Αντωνίου)
* Μίχας Γεώργιος Κ.: «Συμβολή στην Έρευνα της Ιστορίας των Αρβανιτών, Ιδιωματικές Λέξεις και Φράσεις στ΄ Αρβανιτοχώρια Βοιωτίας και Λοκρίδας»,2019.

## Εξωτερικοί σύνδεσμοι
* 

Κατηγορία:Δήμοι της Περιφέρειας Στερεάς Ελλάδας
Κατηγορία:Δήμοι της περιφερειακής ενότητας Βοιωτίας
Δήμος Ξυλοκάστρου - Ευρωστίνης

[μικρογραφία|'''[Δημοτική Ενότητα Ξυλοκάστρου**]]
[[Αρχείο:DE Evrostinis.svg|μικρογραφία|**Δημοτική Ενότητα Ευρωστίνης**]]
[[Αρχείο:Xylokastro-beach-Oct-2019.jpg|μικρογραφία|**Ξυλόκαστρο**]]
[[Αρχείο:Port of Xylokastro.JPG|μικρογραφία|**Ξυλόκαστρο**]]
[[Αρχείο:Derveni Korinthias 1.JPG|μικρογραφία|**Δερβένι**]]
[[Αρχείο:Likoporia-lighthouse.jpg|μικρογραφία|**Ο φάρος της Λυκοποριάς**]] 
[[Αρχείο:Ziria, Greece (Unsplash).jpg|μικρογραφία|**Ζήρεια**]]
Ο **Δήμος Ξυλοκάστρου - Ευρωστίνης** είναι [[Δήμος]] της [[Περιφερειακή Ενότητα Κορινθίας|Περιφερειακής Ενότητας Κορινθίας]], στην [[Περιφέρεια Πελοποννήσου]]. 

Συστάθηκε το [[2010]] με το [[Πρόγραμμα «Καλλικράτης»]] και λειτουργεί από την [[1 Ιανουαρίου|1η Ιανουρίου]] του [[2011]], από τη συνένωση των προϋπαρχόντων Δήμων [[Δήμος Ξυλοκάστρου|Ξυλοκάστρου]] και [[Δήμος Ευρωστίνης|Ευρωστίνης]], που είχαν συσταθεί το [[1997]], βάσει του [[Σχέδιο «Καποδίστριας»|Σχεδίου «Καποδίστριας»]] με την συνένωση αυτοτελών [[Κοινότητα (τοπική αυτοδιοίκηση)|κοινοτήτων]] της περιοχής, και οι οποίοι λειτούργησαν από 1/1/1999 μέχρι 31/12/2010. 

Η έκταση του είναι 411.520 [[Στρέμμα|στρέμματα]] και ο [[πληθυσμός]] του σύμφωνα με την [[Ελληνική απογραφή 2021|απογραφή του 2021]] ανέρχεται σε 17.319 κατοίκους. Έδρα του Δήμου είναι το [[Ξυλόκαστρο]].

==Γεωγραφικά στοιχεία ==
Καταλαβαίνει το βορειοδυτικό τμήμα του [[Νομός Κορινθίας|Νομού Κορινθίας]]. Συνορεύει με τον [[Δήμος Σικυωνίων|Δήμο Σικυωνίων]] νότια και ανατολικά, τον [[Δήμος Αιγιαλείας|Δήμο Αιγιαλείας]] και τον [[Νομός Αχαΐας|Νόμο Αχαΐας]] στα δυτικά, ενώ στα βόρεια βρέχεται από τον [[Κορινθιακός κόλπος|Κορινθιακό κόλπο]].

Υψηλότερο σημείο του είναι η κορυφή της [[Κυλλήνη (όρος)|Ζήρειας]] στα 2.369 [[Μέτρο|μέτρα]] [[υψόμετρο]], στα όρια με την [[Δήμος Φενεού|Δημοτική Ενότητα Φενεού]] του όμορου Δήμου Σικυωνίων. Η Ζήρεια αποτελεί το ψηλότερο βουνό της Κορινθίας και το τρίτο ψηλότερο της [[Πελοπόννησος|Πελοποννήσου]].

Το παραλιακό μέτωπο του δήμου απλώνεται σε όλη την βόρεια πλευρά του και έχει [[μήκος]] άνω των 30 [[Χιλιόμετρο|χιλιομέτρων]], με πολλές όμορφες παραλίες με καθαρά νερά και μικρούς λιμένες.

== Διοικητική διαίρεση ==


=== Δημοτική Ενότητα Ξυλοκάστρου ===


=== Δημοτική Ενότητα Ευρωστίνης ===


== Διοικητικές μεταβολές ==

* **Ε.Ε.Τ.Α.Α. - Διοικητικές μεταβολές - Δήμος Ξυλοκάστρου-Ευρωστίνης** (εξωτερικός σύνδεσμος)
* **Ε.Ε.Τ.Α.Α. - Διοικητικές μεταβολές - Δήμος Ξυλοκάστρου** (εξωτερικός σύνδεσμος)
* **Ε.Ε.Τ.Α.Α. - Διοικητικές μεταβολές - Δήμος Ευρωστίνης** (εξωτερικός σύνδεσμος)

== Διατελέσαντες Δήμαρχοι ==

* **Ε.Ε.Τ.Α.Α. - Δημοτικές Εκλογές - Δήμος Ξυλοκάστρου-Ευρωστίνης** (εξωτερικός σύνδεσμος)
* **Ε.Ε.Τ.Α.Α. - Δημοτικές Εκλογές - Δήμος Ξυλοκάστρου** (εξωτερικός σύνδεσμος)
* **Ε.Ε.Τ.Α.Α. - Δημοτικές Εκλογές - Δήμος Ευρωστίνης''' (εξωτερικός σύνδεσμος)

## Παραπομπές


## Χάρτης


*
Δήμος Σικυωνίων

Ο **Δήμος Σικυωνίων** είναι Δήμος της Περιφερειακής Ενότητας Κορινθίας, στην Περιφέρεια Πελοποννήσου, που συστάθηκε το 2010 με το Πρόγραμμα «Καλλικράτης» και λειτουργεί από 01-01-2011, από τη συνένωση των προϋπαρχόντων Δήμων, Δήμος Σικυωνίων, Δήμος Στυμφαλίας και Δήμος Φενεού, που είχαν συσταθεί το 1997, με το Σχέδιο «Καποδίστριας» και λειτούργησαν από 01-01-1999, μέχρι 31-12-2010. Έδρα του Δήμου είναι το Κιάτο.

## Αξιοθέατα - Δραστηριότητες
### Αναρριχητικό πεδίο "Φρύγανη"
Το 2016, ύστερα από πρωτοβουλία του δικτύου τουρισμού "Experience Corinthia" και με τη συμμετοχή φορέων, επιχειρήσεων και πολιτών της Κορινθίας, χρηματοδοτήθηκε η δημιουργία του πρώτου ολοκληρωμένου αναρριχητικού πεδίου στην Κορινθία.

## Διοικητικές μεταβολές

* **Δήμος Σικυώνος (1834-1914),** Ο βασιλιάς Όθων καθιερώνει νέα διοικητική διάρθρωση. Νομός Αργολιδας και Κορινθίας και Δήμος Σικυώνος με πρωτεύουσα το Βασιλικό.

* **Κοινότης Κιάτου (1914-1915),** Ισχύει ο Νόμος ΔΝΖ/10.2.1912 περί συστάσεως Δήμων και Κοινοτήτων. Συστήνεται η Κοινότης Κιάτου.

* **Κοινότης Σικυώνος (1915-1916),** 2 Σεπτεμβρίου 1915. Η Κοινότης Κιάτου, μετονομάζεται σε Κοινότητα Σικυώνος.

* **Κοινότης Σικυωνίας (1916-1936),** 28 Σεπτεμβρίου 1916. Η Κοινότης Σικυώνος  μετονομάζεται σε Κοινότητα Σικυωνίας.

* **Κοινότης Κιάτου (1936-1946),** 15 Οκτωβρίου 1936. Μετά από αίτημα του Κοινοτικού Συμβουλίου, η Κοινότης Σικυωνίας, μετονομάζεται σε Κοινότητα Κιάτου.

* **Δήμος Σικυώνος (1946-1997),** 26 Σεπτεμβρίου 1946. Η Κοινότης Κιάτου, αναβαθμίζεται και μετονομάζεται σε Δήμο Σικυώνος.

* **Δήμος Σικυωνίων (1998-2010),** Σύσταση του «Καποδιστριακού» Δήμου Σικυωνίων.

* **Δήμος Σικυωνίων (2010...),** Σύσταση «Καλλικρατικού» Δήμου Σικυωνίων, στον οποίο ενσωματώθηκαν οι Δήμοι, Δήμος Στυμφαλίας και Δήμος Φενεού, με έδρα το Κιάτο.

## Διατελέσαντες Δήμαρχοι

## Διοικητική διαίρεση

### Δημοτική Ενότητα Σικυωνίων

### Δημοτική Ενότητα Στυμφαλίας

### Δημοτική Ενότητα Φενεού

## Παραπομπές


Κατηγορία:Δήμοι της Περιφέρειας Πελοποννήσου
*
Ιβάν Πετρόβιτς Βιτάλι

Ο **Τζοβάνι Βιτάλι**, περισσότερο γνωστός ως **Ιβάν Πετρόβιτς Βιτάλι** (1794—1855), υπήρξε Ρώσος γλύπτης ιταλικής καταγωγής, κατασκευαστής αγαλμάτων, πορτραιτίστας και παιδαγωγός.

## Βιογραφία
Ο Τζοβάνι Βιτάλι γεννήθηκε το έτος 1794 στην Αγία Πετρούπολη, στην οικογένεια του ιταλού γλύπτη και κατασκευαστή καλουπιών Πιέτρο Βιτάλι. Σπούδασε καλές τέχνες κοντά στον πατέρα του. Κατόπιν αυτού από το 1806 έως το 1818 σπούδασε με καθεστώς ελεύθερης παρακολούθησης στο Ακαδημία τεχνών της Πετρούπολης. Ιταλός στην καταγωγή, αν και η μόρφωσή του, η γλώσσα του, και η θεματολογία των έργων του ανήκαν στη Ρωσία. Μην έχοντας ακολουθήσει συστηματική εκπαίδευση, αυτός σπούδασε κοντά στους ζωγράφους Τρισκόνι και Ι. Τιμοφέεβ, μαθητή του Μάρτος.
 
Από το 1818 έζησε στη Μόσχα, εργαζόμενος στο δικό του εργαστήριο. Σε πλήρη ωριμότητα του ταλέντου του ο Βιτάλι έφτασε το έτος 1830, όταν για την προτομή του Καρλ Μπριουλλώβ έλαβε τον τίτλο του ελεύθερου καλλιτέχνη, και το έτος 1840 — του ακαδημαϊκού.

[thumb|left|Η γυναίκα του γλύπτη Αδελαΐδα Οσίποβνα Βιτάλι <br /> Ακουαρέλλα του [Πιότρ Φιοντοροβίτς Σοκόλωβ|Σοκόλωβ, 1838]]

Στα τέλη του έτους 1830 ο Βιτάλι, κατά τη διάρκεια του ταξιδιού του στην Ιταλία, γνωρίστηκε με μια νεαρή κοπέλλα, η οποία έγινε σύζυγός του.

Το 1841 επέστρεψε στην Αγία Πετρούπολη, και από το 1842 — έγινε καθηγητής στην Αυτοκρατορική Ακαδημία Τεχνών.

Ο Βιτάλι απεβίωσε στην Αγία Πετρούπολη στις 5(17) Ιουλίου έτους 1855.

## Έργα
* Το *Αρμα της Δόξας* και το ανάγλυφο της «Απελευθέρωσης της Μόσχας» για την Αψίδα του Θριάμβου στη Μόσχα (χυτοσίδηρος, 1829—1834);
* Συντριβάνι στην πλατεία Θεάτρου στη Μόσχα (μπρούντζος, 1835)
* Ανάγλυφα από το «Προσκύνημα των μάγων» και τον «Άγιο. Ισάακ της Δαλματίας» στο νότιο και δυτικό αέτωμα του Ναού του Αγίου Ισαάκ στην Αγία Πετρούπολη (1841—1843)
* Μπούντζινο άγαλμα Παύλου Α' (τοποθετήθηκε στο Γκάτσινα, και αντίγραφο στήθηκε στο Παυλόβσκ)
* Προτομή του Κ. Μπριουλλώβ (Ερμιτάζ)
* Άγαλμα της Αφροδίτης (Русский музей)
* «Ο Ηρακλής, χτυπώντας τη Λερναία Ύδρα»

## Παραπομπές


## Βιβλιογραφία

* Якирина Т. В., Одноралов Н. В., Витали, Л.-М., 1960.

Κατηγορία:Ρώσοι γλύπτες
Στέφανος Μουσούρος

Ο **Στέφανος Μουσούρος** (15 Ιανουαρίου 1841 - 1906) ήταν ελληνικής καταγωγής διπλωμάτης και πολιτικός της Οθωμανικής Αυτοκρατορίας του 19ου αιώνα.

## Βιογραφικά στοιχεία
Γεννήθηκε στην Αθήνα στις 15 Ιανουαρίου 1841 την περίοδο που υπηρετούσε σ΄ αυτήν ως πρέσβης, ο πατέρας του Κωνσταντίνος Μουσούρος. 
Σπούδασε Νομική στο Παρίσι και στο Λονδίνο. Σε ηλικία είκοσι χρονών μπήκε στην υπηρεσία της Οθωμανικής Αυτοκρατορικής Κυβέρνησης και διορίστηκε πρεσβευτής της στη Ρώμη. Κλήθηκε στην Κωνσταντινούπολη και διορίστηκε μέλος της επιτροπής δημοσίων έργων. Το 1896 ο Σουλτάνος Αμπντούλ Χαμίτ Β΄ τον διόρισε ηγεμόνα της Σάμου. Μετά όμως τη λήξη του Ελληνοτουρκικού πολέμου του 1897 και του αντίκτυπου που είχε, αντικαταστάθηκε και στη θέση του ανέλαβε ο Κωνσταντίνος Βαγιάννης. Στη συνέχεια διορίστηκε πρέσβης στο Λονδίνο όπου και παρέμεινε εκεί μέχρι το θάνατό του. 

Στην πολιτική ιεραρχία της Οθωμανικής Αυτοκρατορίας έφερε τον υψηλότερο βαθμό Βαλά και τιμήθηκε με τα παράσημα Μετζιτιέ, (α΄ τάξης), Οσμανιέ, (β΄ τάξης), τους ιταλικούς μεγαλόσταυρους των αγίων Μαυρικίου και Λαζάρου και του Στέμματος της Ιταλίας, το παράσημο του Λέοντα και του Ήλιου της Περσίας (β΄ τάξης) και πολλά άλλα τιμητικά διαφόρων κρατών που έλαβε λόγω υπηρεσιακής ιδιότητας.

## Πηγές
* 

Κατηγορία:Έλληνες διπλωμάτες
Κατηγορία:Ηγεμόνες Σάμου
Νικόλαος Γερμανός

Ο ** Νικόλαος Γερμανός** (1862 - 1935) ήταν Έλληνας ζωολόγος και καθηγητής του Πανεπιστημίου Θεσσαλονίκης. 

## Βιογραφικά στοιχεία
Γεννήθηκε στο χωριό Βάβδο της Χαλκιδικής το 1864, ενώ σπούδασε στην Αθήνα και στη Γερμανία. Ολοκλήρωσε τις σπουδές του στη Χάλκη και εργάστηκε στη Σμύρνη ως βοηθός σε φαρμακείο. Το επίθετό του οφείλεται στις σπουδές στη Γερμανία, ενώ ο πατέρας του λεγόταν K. Λιόλιος. Ασχολήθηκε με επιστημονικές έρευνες, στο Ινστιτούτο Ιένης και λόγω ακριβώς των εργασιών του αυτών, απεστάλη κατόπιν προτάσεως στον καθηγητή Χάικελ από το Πανεπιστήμιο της Ιένης στο Διεθνές Ενυδρείο στη Νεάπολη της Ιταλίας, όπου και ασχολήθηκε για ένα εξάμηνο με την έρευνα σε θαλάσσια ζώα. Επιστρέφοντας στην Αθήνα, διορίσθηκε καθηγητής της Φυσικής Ιστορίας στο Διδασκαλείο Αθηνών. Από το 1906 έως το 1915 διετέλεσε υφηγητής και επιμελητής στο Φυσιογραφικό Μουσείο του Πανεπιστημίου και δημιούργησε τον πρώτο ζωολογικό κήπο και το πρώτο ενυδρείο στην Ελλάδα, το 1900. Μετά την απελευθέρωση της Μακεδονίας, επέστρεψε στη Θεσσαλονίκη και το 1915 εξελέγη βουλευτής με το αντιβενιζελικό ψηφοδέλτιο, όπως και το 1920 - αργότερα διετέλεσε δημοτικός σύμβουλος και δημαρχεύων της Θεσσαλονίκης.

Ο Νικόλαος Γερμανός ήταν ο ιθύνων νους και ο σημαντικότερος εκ των πρωτεργατών της κίνησης για την ίδρυση της Διεθνούς Εκθέσεως Θεσσαλονίκης το 1925, αφού με υπομνήματα και ενέργειές του πέτυχε την άδεια της για τη διοργάνωση του Θεσμού.

Πέθανε το 1935 στην Αθήνα. Υπήρξε ιδρυτής του πρώτου ελληνικού ζωολογικού κήπου.

## Εξωτερικοί σύνδεσμοι
*Νικόλαος Γερμανός στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες πανεπιστημιακοί του 20ού αιώνα
Κατηγορία:Ζωολόγοι
Κατηγορία:Βουλευτές Θεσσαλονίκης
Κατηγορία:Δήμαρχοι Θεσσαλονίκης
746 Μαρλού

Η **Μαρλού (Marlu)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,63. Ανακαλύφθηκε το 1913 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά της από το όνομα της θυγατέρας του ανακαλύψαντος, της Marie-Lousie Kaiser, η οποία έγινε φυσικός.

## Φυσικά χαρακτηριστικά
Η μέση διάμετρος της Μαρλού εκτιμάται σε 69,75 χιλιόμετρα. Ο φασματικός τύπος της είναι **P**, ενώ το γεωμετρικό άλβεδό της είναι 0,0363. Η Μαρλού περιστρέφεται γύρω από τον εαυτό της μία φορά κάθε 7 ώρες και 47 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρλου
747 Γουίντσεστερ

Ο **Γουίντσεστερ (Winchester)** είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,69. Ανακαλύφθηκε το 1913 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Γουίντσεστερ της Μασαχουσέτης, προάστιο της Βοστώνης, και πήρε το όνομά του από αυτό.

## Φυσικά χαρακτηριστικά
Η μέση διάμετρος του Γουίντσεστερ εκτιμάται σε 171,71 χιλιόμετρα. Ο φασματικός τύπος του είναι **C** (ανθρακούχος), ενώ το άλβεδό του είναι 0,0503. Ο Γουίντσεστερ περιστρέφεται γύρω από τον εαυτό του μία φορά κάθε 9 ώρες και 24 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γουιντσεστερ
748 Σιμέισα

Η **Σιμέισα (Simeïsa)** είναι ένας μεγάλος αστεροειδής στην εξωτερική περιοχή της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,824. Ανακαλύφθηκε το 1913 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από το μέρος αυτό. Η Σιμέισα υπήρξε ο πρώτος αστεροειδής από τους 74 που ανακαλύφθηκαν συνολικά από τον συγκεκριμένο αστρονόμο.

## Φυσικά χαρακτηριστικά
Η μέση διάμετρος της Σιμέισας εκτιμάται σε 102,98 χιλιόμετρα. Ο φασματικός τύπος της είναι **P**, ενώ το άλβεδό της είναι 0,041. Η Σιμέισα περιστρέφεται γύρω από τον εαυτό της μία φορά κάθε 11 ώρες και 53 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σιμεισα
749 Μαλζόβια

Η **Μαλζόβια (Malzovia)** είναι ένας αστεροειδής στην εσωτερική περιοχή της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,465. Ανακαλύφθηκε το 1913 από τον Ρώσο αστρονόμο Σεργκέι Μπελιάφσκι, που παρατηρούσε από το Σιμέις της Κριμαίας, και πήρε το όνομά του από τον Ρώσο ερασιτέχνη αστρονόμο Σ.Ι. Μαλτσόφ του Αστεροσκοπείου της Κριμαίας. Η Μαλζόβια υπήρξε ο δεύτερος αστεροειδής από τους 36 που ανακαλύφθηκαν συνολικά από τον συγκεκριμένο αστρονόμο.

## Φυσικά χαρακτηριστικά
Ο φασματικός τύπος της Μαλζόβιας είναι **S** (λιθώδης). Τα υπόλοιπα φυσικά χαρακτηριστικά της είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαλζοβια
751 Φάινα

Η **Φάινα (Faïna)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος, (όπως ορίζεται για το Ηλιακό Σύστημα) 8,637. Ανακαλύφθηκε το 1913 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το όνομα της πρώτης συζύγου του.

## Φυσικά χαρακτηριστικά
Η μέση διάμετρος της Φάινα εκτιμάται σε 110,50 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,0497. Η Φάινα περιστρέφεται γύρω από τον εαυτό της μία φορά κάθε 23 ώρες και 41 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φαινα
750 Όσκαρ

μικρογραφία | δεξιά
 

Ο **`Οσκαρ (Oskar)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,96. Ανακαλύφθηκε το 1913 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

## Φυσικά χαρακτηριστικά
Η μέση διάμετρος του `Οσκαρ εκτιμάται σε 20,57 χιλιόμετρα. Ο φασματικός τύπος του είναι **F**, ενώ το άλβεδό του είναι 0,0587. Ο `Οσκαρ περιστρέφεται γύρω από τον εαυτό του μία φορά κάθε 6 ώρες και 28 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Οσκαρ
Θάνος Μωραΐτης

Ο **Θάνος Μωραΐτης** (Αγρίνιο, 26 Ιανουαρίου 1970) είναι Έλληνας πολιτικός και σύμβουλος επιχειρήσεων.

## Βιογραφικό
Γεννήθηκε την 1 Ιανουαρίου 1970 στο Αγρίνιο.

Σπούδασε Οικονομία και Διοίκηση αλλά ασχολήθηκε με τη διαφήμιση ως στέλεχος μεγάλων εταιρειών του χώρου, ενώ διατηρούσε και δική του διαφημιστική επιχείρηση. Είναι νυμφευμένος με τη Μίνα Γρανιτσιώτη, με την οποία απέκτησε 2 παιδιά.

Το 1994 εκλέχτηκε νομαρχιακός σύμβουλος Αιτωλοακαρνανίας με το ΠΑ.ΣΟ.Κ.. Το 1999 ήταν υποψήφιος ευρωβουλευτής. Το 2000 εξελέγη γραμματέας της Νεολαίας ΠΑ.ΣΟ.Κ. Το 2002 ορίστηκε αντιπρόεδρος του ΔΣ της ΔΕΠΑ.

Το 2004 εξελέγη βουλευτής Αιτωλοακαρνανίας με το ΠΑ.ΣΟ.Κ., ενώ επανεξελέγη το 2007, το 2009 και στις διπλές εκλογές του 2012. Από τον Οκτώβριο του 2009 έως τον Ιούνιο του 2011 διετέλεσε υφυπουργός Περιβάλλοντος, Ενέργειας και Κλιματικής Αλλαγής υπεύθυνος για θέματα περιβάλλοντος και δασών στην κυβέρνηση του Γιώργου Παπανδρέου. Τον Ιούνιο του 2011 ανέλαβε καθήκοντα υφυπουργού Ανάπτυξης, Ανταγωνιστικότητας και Ναυτιλίας και διατήρησε το αξίωμα αυτό και στην κυβέρνηση Παπαδήμου μέχρι τον Μάιο του 2012.

Το 2019 προσχώρησε στο ΣΥ.ΡΙΖ.Α. Στον ανασχηματισμό τον Φεβρουαρίου του 2019 τοποθετήθηκε υφυπουργός Υποδομών και Μεταφορών, θέση που διατήρησε μέχρι τον Ιούλιο του ίδιου έτους. Στις εκλογές του 2019 εξελέγη βουλευτής Αιτωλοακαρνανίας. Δεν κατάφερε να επανεκλεγεί στις εκλογές του 2023. Τον Μάρτιο του 2024, ανέλαβε, με απόφαση του Προέδρου του κόμματος Στέφανου Κασσελάκη, Διευθυντής της Κοινοβουλευτικής Ομάδας του κόμματος.

Στις 11 Νοεμβρίου 2024, παραιτήθηκε από Διευθυντής της Κοινοβουλευτικής Ομάδας του ΣΥΡΙΖΑ.- Προοδευτική Συμμαχία. Στις 23 Νοεμβρίου 2024, συμμετείχε στην παρουσίαση της ιδρυτικής διακήρυξης του κόμματος Κίνημα Δημοκρατίας, υπό τον Στέφανο Κασσελάκη.

## Παραπομπές


## Πηγές
* Επίσημη ιστοσελίδα του Θάνου Μωραΐτη
* Βιογραφικό του Θάνου Μωραΐτη στο energia.gr

Κατηγορία:Έλληνες υφυπουργοί Περιβάλλοντος, Ενέργειας και Κλιματικής Αλλαγής
Κατηγορία:Έλληνες υφυπουργοί Ανάπτυξης, Ανταγωνιστικότητας και Ναυτιλίας
Κατηγορία:Έλληνες υφυπουργοί Υποδομών και Μεταφορών
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τον ΣΥΡΙΖΑ
Αντίδραση Φρίντελ-Κραφτς

Με τον όρο **αντίδραση Φρίντελ-Κραφτς** περιγράφεται μια αντίδραση της οργανικής χημείας που αναπτύχθηκε από τους Τσαρλς Φρίντελ και Τζέιμς Κραφτς το 1877  και με την οποία επιτυγχάνεται η αντικατάσταση ενός υδρογόνου αρωματικού δακτυλίου από μια αλκυλομάδα -R (αλκυλίωση) ή από μια ακυλομάδα -COR (ακυλίωση). Και οι δύο μορφές ανήκουν στην κατηγορία αντιδράσεων **ηλεκτρονιόφιλης αρωματικής υποκατάστασης**.
## Αλκυλίωση Φρίντελ-Κραφτς
Πρόκειται για την αλκυλίωση ενός αρωματικού δακτυλίου με ένα αλκυλαλογονίδιο χρησιμοποιώντας ένα ισχυρό οξύ κατά Λιούις ως καταλύτη.  

:

Ο γενικός μηχανισμός της αντίδρασης περιλαμβάνει την αρχική απόσπαση αλογόνου από το αλκυλαλογονίδιο για να σχηματιστεί το κατιόν αλκυλίου, και την συνακόλουθη πυρηνόφιλη προσβολή του αρενίου στο καρβοκατιόν.

:500px|Μηχανισμός αλκυλίωσης Friedel-Crafts

Το βασικό μειονέκτημα της αντίδρασης είναι ότι το προϊόν είναι ισχυρότερο πυρηνόφιλο απ' ό,τι το αντιδρόν, εξαιτίας του θετικού επαγωγικού φαινομένου του αλκυλίου. Αυτό έχει σαν αποτέλεσμα να μην μπορεί να σταματήσει η αντίδραση στην μία υποκατάσταση, αλλά να συνεχίζεται εφόσον υπάρχουν διαθέσιμα υδρογόνα στον δακτύλιο. Συνέπεια του γεγονότος αυτού είναι να λαμβάνονται πολλαπλά αλκυλιωμένες ενώσεις. Για τον περιορισμό του αριθμού των αλκυλιώσεων μπορεί να χρησιμοποιηθεί η τεχνική της **στερεοχημικής παρεμπόδισης**, όπου το μέγεθος μιας οργανικής ομάδας  εμποδίζει την εισαγωγή επιπλέον αλκυλίου στον δακτύλιο:

:

## Ακυλίωση Φρίντελ-Κραφτς

Πρόκειται για την ακυλίωση ενός αρωματικού δακτυλίου με ένα ακυλοχλωρίδιο χρησιμοποιώντας ένα ισχυρό οξύ κατά Λιούις ως καταλύτη, σε συνθήκες όμοιες με αυτές της αλκυλίωσης. Η αντίδραση είναι επίσης εφικτή με οξικούς ανυδρίτες. Η ακυλίωση Φρίντελ-Κραφτς εμφανίζει σημαντικά πλεονεκτήματα έναντι της αλκυλίωσης, διότι λόγω του αρνητικού επαγωγικού φαινομένου του καρβονυλίου το προϊόν της αντίδρασης (η κετόνη) είναι πάντοτε λιγότερο δραστικό από το αρχικό αντιδρόν, με αποτέλεσμα να μην παρατηρούνται πολλαπλές ακυλιώσεις της αρχικής ένωσης. 

:

Η αποτελεσματικότητα της ακυλίωσης Φρίντελ-Κραφτς εξαρτάται από την σταθερότητα του ακυλοχλωριδίου που χρησιμοποιείται ως αντιδραστήριο. Για παράδειγμα, το φορμυλοχλωρίδιο είναι πολύ ασταθής ένωση, με συνέπεια η κατά Φρίντελ-Κραφτς σύνθεση της βενζαλδεΰδης να απαιτεί την «επί τόπου» (*in situ*) σύνθεση του φορμυλοχλωριδίου μέσω της αντίδρασης Γκάτερμαν-Κοχ.

Το πρώτο βήμα της αντίδρασης είναι η απόσπαση ενός ατόμου χλωρίου προς σχηματισμό του κατιόντος ακυλίου:

:

Ακολουθεί η πυρηνόφιλη προσβολή του αρενίου στο ακύλιο:

:

Τέλος, ένα άτομο χλωρίου αντιδρά προς σχηματισμό HCl και αναγέννηση του καταλύτη AlCl3:

:

## Παραπομπές


## Πηγές
* Α. Βάρβογλη (1991): *Χημεία Οργανικών Ενώσεων*. Παρατηρητής.
* Τζ. ΜακΜάρρυ (2005): *Οργανική Χημεία*. Πανεπιστημιακές Εκδόσεις Κρήτης.

Φριντελ-Κραφτς
Ψευδοπρομηκική παράλυση

Η **ψευδοπρομηκική παράλυση** οφείλεται σε βλάβη του άνω κινητικού νευρώνα (υπερπυρηνική βλάβη) στη φλοιοπρομηκική οδό της πυραμιδικής οδού, όταν επηρεάζει αμφοτερόπλευρα την οδό του πνευμονογαστρικού νεύρου. Οι ασθενείς παρουσιάζουν δυσκολία στη μάσηση, κατάποση και στην ομιλία (συχνά το πρώτο σύμπτωμα). Η διαταραχή στην ομιλία είναι η χαρακτηριστική σπαστική δυσαρθρία. Ασθενείς με ψευδοπρομηκική παράλυση επίσης έχουν ανάρμοστα συναισθηματικά ξεσπάσματα (εκρήξεις απρόσφορου γέλιου ή κλάματος).

## Αίτια
* Αγγειακής αιτιολογίας: Έμφρακτα και στα δύο ημισφαίρια, σύνδρομο CADASIL 
* Προϊούσα υπερπυρηνική παράλυση
* Πλάγια μυατροφική σκλήρυνση (νόσος κινητικού νευρώνα)
* Νόσος του Parkinson
* Ατροφία πολλαπλών σύστημάτων (σχετική με νόσο του Parkinson)
* Φλεγμονώδεις παθήσεις: Πολλαπλή σκλήρυνση
* Κακοήθειες: Όγκοι του εγκεφαλικού στελέχους
* Μεταβολικές παθήσεις: σύνδρομο ωσμωτικής απομυελίνωσης
* Εγκεφαλικό τραύμα

## Συμπτώματα
* Δυσφαγία (δυσκολία στην κατάποση) 
* Συναισθηματική ακράτεια (ακούσιο κλάμα, ασυγκράτητα επεισόδια γέλιου/κλάματος, ασυμφωνία συναισθήματος με εξωτερίκευσή του, για παράδειγμα ο ασθενής μπορεί να πονάει ή να είναι θυμωμένος και να γελά)
* Δυσαρθρία

## Σημεία
* Η ομιλία είναι αργή και μη ευκρινής
* Το αντανακλαστικό του εμέτου μπορεί να είναι φυσιολογικό, αυξημένο ή απόν 
* Η γλώσσα είναι μικρή, άκαμπτη και παρουσιάζει σπαστικότητα

## Παραπομπές


Κατηγορία:Νευρολογικές παθήσεις